RESOLUCIÓN do 29 de setembro de 2008 pola que se lles dá publicidade aos convenios de colaboración subscritos por este ente público nos meses de maio, xuño, xullo e agosto.
INSTITUTO ENERXÉTICO DE GALICIA — III. OUTRAS DISPOSICIÓNS — 11/11/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, previstos na Lei 30/2007, do 30 de outubro, de contratos do sector público, subscritos polo Instituto Enerxético de Galicia nos meses de maio, xuño, xullo e agosto do ano 2008, e que se relacionan no anexo a esta resolución.
Santiago de Compostela, 29 de setembro de 2008.
Juan José Álvarez Carril
Director do Instituto Enerxético de Galicia
ANEXO
Número 1.
Título: convenio de colaboración entre o Instituto Enerxético de Galicia (Inega) e a Asociación de Xóvenes Empresarios de Bergantiños (Axober) sobre as IV Xornadas de Enerxías Renovables e Aforro Enerxético.
Obxecto: desenvolvemento e organización das IV Xornadas de Enerxías Renovables e Aforro Enerxético, que terán por obxecto potenciar o seu uso e adifusión e achegamento das enerxías renovables e da eficiencia enerxética, tanto cara aos sectores profesionais coma ao público en xeral.
Sinatura: 5-maio-2008.
Importe: 15.000 .
Número 2.
Título: convenio de colaboración entre o Instituto Enerxético de Galicia (Inega) e a Fundación para o Fomento da Calidade Industrial e o Desenvolvemento tecnolóxico de Galicia para o desenvolvemento da Secretaría Técnica da Plataforma Tecnolóxica Galega da Enerxía (Enerxe).
Obxecto: establecer as bases de colaboración para o desenvolvemento da Secretaría Técnica de Enerxe por parte do Inega.
Sinatura: 6-maio-2008.
Importe: 56.489,79 .
Número 3.
Título: convenio de colaboración entre o Instituto Enerxético de Galicia (Inega) e a Universidade de Santiago de Compostela para a posta en marcha dos procedementos que permitan oficializar algunhas das estatísticas elaboradas.
Obxecto: realizados os traballos de análise do funcionamento actual da recollida e tratamento da información por parte do Inega, e feita unha avaliación «ex-ante» da situación e proposta de modificación co fin de organizar a recollida sistemática e o tratamento de toda esta información, cómpre poñer en marcha os procedementos que permitan oficializar algunhas das estatísticas elaboradas polo Inega 33101 balance enerxético.
Sinatura: 25-maio-2008.
Importe: 35.000.
Número 4.
Título: convenio de colaboración entre o Instituto Enerxético de Galicia (Inega) e Inelsa Solar, S.L. para o desenvolvemento dun proxecto de análise de varias tecnoloxías de aproveitamento solar.
Obxecto: establecer actuacións conxuntas de análise de tecnoloxías solares cun elevado potencial de futuro cuxos resultados prácticos aínda se atopen en fase de análise. En concreto, un proxecto de aplicación práctica dunha instalación solar térmica que utilice captadores solares de alta eficiencia e doutro proxecto de integración arquitectónica dunha instalación fotovoltaica que utilice paneis de silicio amorfo.
Sinatura: 18-xuño-2008.
Importe: 0,00 .
Número 5.
Título: convenio marco de colaboración entre o Instituto Enerxético de Galicia (Inega) e o Instituto para la Diversificación y Ahorro de la Energía (IDAE) para a definición e posta en práctica das actuacións recollidas no Plan de acción da estratexia de aforro e eficiencia enerxética no ámbito territorial da Comunidade Autónoma de Galicia.
Obxecto: definir e regular os mecanismos de colaboración entre as entidades asinantes, para a execución das actuacións de aforro e eficiencia enerxética recollidas no Plan de acción 2008-2012 (PAE4+), da Estratexia de Aforro e Eficiencia Enerxética, no ámbito territorial da Comunidade Autónoma de Galicia para o ano 2008.
Sinatura: 2-xullo-2008.
Importe: o IDAE achegará 16.845.751 .
Número 6.
Título: convenio marco de colaboración entre o Instituto Enerxético de Galicia (Inega) e o Instituto para la Diversificación y Ahorro de la Energía (IDAE) para a definición e posta en práctica das actuacións de apoio público consideradas no Plan de Enerxías Renovables (PER) 2005-5010 no ambito territorial da Comunidade Autónoma de Galicia.
Obxecto: definir e regular os mecanismos de colaboración entre as entidades asinantes para a execución das medidas encamiñadas a facilitar a consecución dos obxectivos previstos no Plan de enerxías renovables, recollidas no Plan de enerxías renovables (PER) 2005-2010, no ámbito territorial da Comunidade Autónoma de Galicia para o ano 2008.
Sinatura: 3-xullo-2008.
Importe: 804.384 .
Número 7.
Título: convenio de colaboración entre o Instituto Enerxético de Galicia (Inega) e o Sindicato Unións Agrarias (UPA) para a execución dos cursos de aforro e eficiencia enerxética na agricultura e na gandaría.
Obxecto: definir os mecanismos de colaboración entre Inega e UUAA-UPA para a realización de 8 cursos de aforro e eficiencia enerxética na agricultura e na gandaría.
Sinatura: 21-agosto-2008.
Importe: 8.000 .
Número 8.
Título: convenio de colaboración entre o Instituto Enerxético de Galicia (Inega) e o Sindicato Labrego Galego para a execución dos cursos de aforro e eficiencia enerxética na agricultura e na gandaría.
Obxecto: definir os mecanismos de colaboración entre Inega e o Sindicato Labrego Galego para a realización de 8 cursos de aforro e eficiencia enerxética na agricultura e na gandaría
Sinatura: 21-agosto-2008.
Importe: 8.000 .
Número 9.
Título: convenio de colaboración entre el Instituto Enerxético de Galicia (Inega) e a Organización Profesional Agraria Xóvenes Agricultores-ASAJA Galicia para a execución dos cursos de aforro e eficiencia enerxética na agricultura e na gandaría.
Obxecto: definir os mecanismos de colaboración entre Inega e ASAJA Galicia para a realización de 8 cursos de aforro e eficiencia enerxética na agricultura e na gandaría.
Sinatura: 14-agosto-2008.
Importe: 8.000 .